stanford-oval/wikipedia huggingface dataset:
Carioca (elokuva)
Aiheesta muualla

Carioca Internet Movie Databasessa (englanniksi)
Carioca Elonet.
Carioca AllMoviessa. (englanniksi)
Carioca TCM Movie Databasessa (englanniksi)
Carioca Rotten Tomatoes -sivustolla (englanniksi)
Carioca Reel Classicsin sivuilla (Arkistoitu – Internet Archive) (englanniksi)
Fred Astairen ja Ginger Rogersin yhteiset elokuvamusikaalit
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Carioca (1933) · Continental – hupainen avioero (1934) · Roberta (1935) · Top Hat (1935) · Laivasto tanssii (1936) · Hääkarkuri (1936) · Saanko luvan? (1937), Ihanaa on elää (1938) · Tanssin kuningaspari (1939) · Me tanssimme taas (1949)
Fred Astaire ja Ginger Rogers elokuvan trailerissa
Hugo Junkers

| Hugo Junkers |
| --- | --- |

Henkilötiedot
Syntynyt: 3. helmikuuta 1859 Rheydt
Kuollut: 3. helmikuuta 1935 (76 vuotta)
Ammatti:  lentokonesuunnittelija
Insinööri
Koulutus:  RWTH Aachen ja Berliinin teknillinen yliopisto
Ala:  koneinsinööri
Peltiaasi Junkers J 1 oli ensimmäinen käyttökelpoinen yksitasoinen ja kokometallinen lentokone.
Hugo Junkers (3. helmikuuta 1859 Rheydt – 3. helmikuuta 1935) oli saksalainen lentokonesuunnittelija.
Hugo Junkers opiskeli koneinsinööriksi Berliinin, Karlsruhen ja Aachenin teknillisissä korkeakouluissa. Vuonna 1890 Junkers perusti yhdessä Wilhelm von Oechelhaeuserin kanssa virtausmekaniikan tutkimuslaitoksen.
Tutkimalla omalla tuulitunnelillaan Junkers ymmärsi taloudellisen lentokoneen olevan mahdollinen vain, kun ilmanvastus minimoidaan. Hän päätteli, että sileä metallinen pintarakenne mahdollistaa pienen vastuksen. Tehtaallaan Dessaussa Junkers tuotti moottoreita ja ilmastointiin liittyviä koneita, kunnes vuonna 1909 aloitti yhteistyön lentokoneinsinööri Hans Reissnerin kanssa. Hän toi ajatuksen kokometallisesta lentokoneesta, jonka Junkersin tehdas sitten rakensi vuosina 1914–1915. Tunnuksella Junkers J 1 ja Blecheseliksi (peltiaasi) kutsuttu kone oli ensimmäinen kokometallinen lentokone ja muodostui lentokonetekniikassa merkittäväksi keksinnöksi. Tätä oli edeltänyt vuonna 1912 Wellblech-Ente, peltiankka, joka oli lentänyt, mutta ei tyydyttänyt suunnittelijoita.
Junkersin tehdas jatkoi kokometallisten lentokoneiden kehittämistä. Junkersin suunnittelelma F 13 oli ensimmäinen kokometallinen kaupallinen lentokone (commercial aircraft). Tästä tuli esikuva monille Junkersin koneille, joista kuuluisin oli 3-moottorinen Ju 52. Junkersin tavoitteena oli rakentaa taloudellisia matkustajakoneita. Näille koneille oli tyypillistä duralumiinisten aaltojäykistettyjen levyjen käyttö pinnassa ja sisäpuolella oli teräksinen ristikkorunkorakenne. Duralumiini on lujempaa kuin tavallinen alumiini, jota oli käytetty vuoteen 1917 saakka. Vuonna 1929 teki ensilentonsa Junkers G.38, jossa paksusiipinen metallirakenne oli viety niin pitkälle, että matkustamotiloja sijoitettiin siipiin. Tehtaalla oli suunnitelma tehdä "lentävä siipi", jossa kaikki matkustajatilat olisivat siivissä, mutta tätä ei ehditty toteuttaa.
Syksyllä 1933 natsit pakottivat sosialistina ja pasifistina tunnetun Junkersin sivuun liiketoiminnastaan. Hän vetäytyi Garmisch-Partenkircheniin. Hän kuoli 76. syntymäpäivänään, 3. helmikuuta 1935. Junkersin kuoleman jälkeen hänen nimeään kantoivat kuuluisat syöksypommittajat Junkers Ju 87 ja Junkers Ju 88.
Aiheesta muualla

Kuvia tai muita tiedostoja aiheesta Hugo Junkers Wikimedia Commonsissa
Dan Gilvezan

| Dan Gilvezan |
| --- | --- |

Henkilötiedot
Koko nimi:  Daniel John Gilvezan
Syntynyt: 26. lokakuuta 1950 (ikä 73)  St. Louis, Missouri
Näyttelijä
Aktiivisena:  1980–
Merkittävät roolit:  Hämähäkkimies (Spider-Man and His Amazing Friends) Bumblebee (The Transformers)
Aiheesta muualla
Viralliset kotisivut
IMDb 
Daniel John Gilvezan (s. 26. lokakuuta 1950 St. Louis, Missouri) on yhdysvaltalainen näyttelijä, joka tunnetaan paremmin äänirooleistaan 1980-luvulla. Hän oli muun muassa Hämähäkkimiehen äänenä Spider-Man and His Amazing Friends -piirrossarjassa, sekä The Transformersissa Bumblebeen äänenä.
Ura

Gilvezan aloitti näyttelemisen televisiossa vuonna 1980 Emmy-palkitussa draamasarjassa The White Shadow. Hän esiintyi vielä vuonna 1981 vierailevassa roolissa komediasarjassa Archie Bunker's Place, kunnes hän päätyi Hämähäkkimiehen rooliin NBC:n animaatiosarjassa Spider-Man and His Amazing Friends. Rooli oli samalla Gilvezanin ensimmäinen animaatiorooli, joka kesti vuosien 1981–1983 ajan. Sittemmin sarjan jälkeen hän sai toisen ääniroolinsa The Transformersissa, jossa Gilvezanin pääroolina oli Bumblebee. Tämän ohella hän äänitti muun muassa Hot Spotin ja Scamperin repliikit.
Sittemmin 1980-luvun jälkeen Gilvezania on kuultu harvemmin animaatioissa ja hän on pääosin tehnyt vierailevia rooleja televisiosarjoissa, kuten Pikku piskit, Kolkyt ja risat, Perhe on paras, Sabrina, teininoita, Kolmas kivi auringosta, The Bernie Mac Show, NYPD Blue ja Boston Legal. Syksyllä 2010 Gilvezan uusi roolinsa Hämähäkkimiehenä Spider-Man: Shattered Dimensions -videopelissä, jossa hän on tulevaisuuden 2099 Hämähäkkimiehen äänenä.
Joulukuussa 2011 Amazon.com julkaisi Gilvezanin tekemän kirjan sähköisessä muodossa nimeltä Bumblebee & Me: Life as a G1 Transformer, jossa hän kertoo muun muassa kuinka hän päätyi rooliin ja miten hän loi hahmonsa.
Havelock Nelson

Havelock Nelson OBE (1917 Cork – 1996) oli irlantilainen säveltäjä, kapellimestari ja sovittaja.
Nelson opiskeli Trinity Collegessa ja Royal Irish Academy of Musicissa. Hän liittyi BBC:n palvelukseen Belfastissa vuonna 1947. Nelson kuului Dublin Orchestral Playersin perustajiin vuonna 1939. Hän johti myös BBC:n orkesteria Pohjois-Irlannissa. Nelson sai Brittiläisen imperiumin ritarikunnan upseerin arvon vuonna 1966. Hän jäi eläkkeelle vuonna 1977 ja lähti Trinidad ja Tobagoon johtamaan paikallista oopperaseuruetta.
Nelsonin laajaan tuotantoon kuuluu muun muassa orkesteriteoksia, kuorosarja, muita kuoroteoksia ja monenlaisia lauluja. Nelson sävelsi myös kamarimusiikkiteoksia ja soolosoitinteoksia, joihin kuuluvat Three Irish Diversions pianolle ja Cameos klarinetille. Lisäksi hänen tuotantonsa joukossa on elokuviin, radioon ja televisioon sävellettyä musiikkia. Nelson teki omien alkuperäisten teostensa ohella paljon sovituksia irlantilaisista ja muista kansanlauluista.
Cyril Domoraud

| Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Maa:   Norsunluurannikko> Miesten jalkapallo. |
| --- | --- | --- | --- |
|  Hopeaa | Egypti 2006 | Jalkapallo |  |
Cyril Domoraud (s. 22. heinäkuuta 1971 Lakota, Norsunluurannikko) on synnyinmaataan maajoukkuetasollakin edustanut jalkapalloilija. Seuratasolla hän edustaa ranskalaista US Cretéiliä.
Domoraud on todellinen kiertolainen, sillä ammattilaisurallaan hän on edustanut yhdeksää eri seuraa neljässä eri maassa: Cretéilin lisäksi Red Star 93:tä, Girondins de Bordeaux'ta, Olympique Marseille'ta, SC Bastiaa ja AS Monacoa Ranskassa, Milanon Interiä Italiassa, RCD Espanyolia Espanjassa sekä Konyasporia Turkissa.
Norsunluurannikon joukkue – Jalkapallon AM-kilpailut 2006
1 Tizié |
2 Akalé |
3 Boka |
4 K. Touré |
5 Zokora |
6 Kouassi |
7 Faé |
8 Kalou |
9 A. Koné |
10 Yapi |
11 Drogba |
12 Méïté |
13 Zoro |
14 B. Koné |
15 Dindane |
16 Gnanhouan |
17 Domoraud |
18 Tiéné |
19 Y. Touré |
20 Demel |
21 Eboué |
22 Romaric |
23 Barry |
Valmentaja Michel
Norsunluurannikon joukkue – Jalkapallon MM-kilpailut 2006
1 Tizié |
2 Boka |
3 Akalé |
4 K. Touré |
5 Zokora |
6 Kouassi |
7 Faé |
8 Kalou |
9 A. Koné |
10 Yapi Yapo |
11 Drogba |
12 Méïté |
13 Zoro |
14 B. Koné |
15 Dindane |
16 Gnanhouan |
17 Domoraud |
18 Keïta |
19 Y. Touré |
20 Demel |
21 Eboué |
22 Romaric |
23 Barry |
Valmentaja Michel
Daasanachit

Daasanachit ovat Etiopiassa, Keniassa ja Etelä-Sudanissa Turkanajärven pohjoisrannoilla ja Omo-joen laaksossa asuva kuušilainen kansa. He puhuvat daasanachin kieltä. He elävät paimentamalla eläimiä, kuten karjaa, lampaita ja vuohia, sekä viljelemällä maissia, durraa ja papuja sopivien olosuhteiden sattuessa. Omon suiston lähistöllä asuvat daasanachit harjoittavat viljelyä säännöllisesti.
Vuonna 2007 daasancheja eli Etiopiassa 48 067. Keniassa heitä eli vuonna 2019 yhteensä 19 337 henkeä. Heidän lukumääränsä on ollut kasvussa.
Henry Oberholzer

| Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Maa:   Yhdistynyt kuningaskunta> Miesten voimistelu. |
| --- | --- | --- | --- |
|  Pronssia | Tukholma 1912 | joukkuekilpailu |  |
Henry Arthur Oberholzer (12. huhtikuuta 1893 St. Pancras – 20. maaliskuuta 1953 Newport) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia moniottelussa joukkueen kanssa.
Hot Bird

Hot Bird 2 odottamassa laukaisua Atlas Atlas IIA:n kyydissä vuonna 1996.
Hot Bird on Eutelsatin tietoliikennesatelliittiperhe geostationaariselle radan sijaintipaikassa 13 astetta itä. Asemapaikassa on useita satelliitteja, joiden kautta lähetetään muun muassa digitv- ja HDTV -kanavia.
Hot Bird 8 pohjautuu EADS Astrium -yhtiön Eurostar 3000 -satelliittirunkoon, joita on toiminnassa kuusi kappaletta. Se on suurin eurooppalainen tietoliikennesatelliitti painaen noin 5000 kg. Sen kärkiväli aurinkopaneelit avattuna on 45 metriä. Se on myös radiohyötykuormaltaan Eutelsatin voimakkain: siinä on 64 kappaletta Ku-taajuuskaistan transponderia. Se on kolme kertaa tehokkaampi kuin edellisen sukupolven Hot Bird-satelliitit. Satelliitin toimintaikä on 15 vuotta.
Hot Bird -satelliitit

| Nimi | Laukaistu | Nykyinen sijainti | Laukaisupäivä | Tila |
| --- | --- | --- | --- | --- |
| Hot Bird 1 | Kourou | Kaatopaikkarata | 28. maaliskuuta 1995 | Inaktivoitu |
| Hot Bird 2 (Eurobird 9) | Cape Canaveral | 48°E | 21. marraskuuta 1996 | Toiminnassa |
| Hot Bird 3 (Eurobird 4) | Kourou | Kaatopaikkarata | 2. syyskuuta 1997 | Inaktivoitu |
| Hot Bird 4 (Atlantic Bird 4) | Kourou | 16°E | 27. helmikuuta 1998 | Toiminnassa |
| Hot Bird 5 (Eurobird 2) | Cape Canaveral | 25.5°E | 9. lokakuuta 1998 | Toiminnassa |
| Hot Bird 6 | Cape Canaveral | 13°E | 21. elokuuta 2002 | Toiminnassa |
| Hot Bird 7 | Kourou | laukaisu epäonnistui | 11. marraskuuta 2002 | Epäonnistui |
| Hot Bird 7A (Eurobird 9A) | Kourou | 9°E | 12. maaliskuuta 2006 | Toiminnassa |
| Hot Bird 8 | Baikonur | 13°E | 4. elokuuta 2006 | Toiminnassa |
| Hot Bird 9 | Kourou | 13°E | 20. joulukuuta 2008 | Toiminnassa |
| Hot Bird 10 (EUTELSAT 3C) | Kourou | 3°E | helmikuussa 2009 | Toiminnassa |
Hoikkalampi (Kannonkoski)

| Hoikkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°55′57″N, 25°20′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Kohisevanpuro Pudasjärveen 
Järvinumero:  14.442.1.005
Mittaustietoja
Pinnankorkeus:  180,2 m  
Pituus:  390 m  
Leveys:  90 m  
Rantaviiva:  0,868 km  
Pinta-ala:  1,774 ha  
Tilavuus:  0.000049 km³ 
Keskisyvyys:  2,74 m  
Suurin syvyys:  6,2 m  
Saaria:  ei saaria 
 fiHoikkalampi 
Hoikkalampi  on Keski-Suomessa Kannonkoskella  Mannilankylän lähellä sijaitseva lampi.
Maantietoa

Lampi on 390 metriä pitkä, 90 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 48 600 kuutiometriä. Sen keskisyvyys on 2,7 metriä ja suurin syvyys on 6,2 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Pudasjärven alueeseen (14.442) se kuuluu. Lammen vedenpinnan korkeus on 180,2 metriä mpy.
Coucy-le-Château-Auffrique

| Coucy-le-Château-Auffrique |
| --- | --- |
 Kaupungin valleja
 vaakuna
 Coucy-le-Château-Auffrique
 Koordinaatit: 49°31′13″N, 3°19′21″E 
Valtio:  Ranska
Alue:  Picardie
Departementti:  Aisne
Arrondissementti:  Laon
Väkiluku:  1 100
Infobox OKVirheellinen NIMI-arvo: 
Coucy-le-Château-Auffrique on kunta Pohjois-Ranskassa Aisnen departementissa. Se oli keskiajalla yksi Euroopan parhaiten linnoitetusta kaupungeista. Kaupungin suojana oleva linna Château de Coucy tuhoutui vuonna 1917, jolloin saksalaiset räjäyttivät sen. Château de Coucy on saanut kansallisen monumentin statuksen (Monuments Nationaux).
Aiheesta muualla

Kuvia tai muita tiedostoja aiheesta Coucy-le-Château-Auffrique Wikimedia Commonsissa
Dan Girardi

| Dan Girardi |
| --- | --- |

Henkilötiedot
Syntynyt: 29. huhtikuuta 1984 (ikä 40) Welland, ON, Kanada
Kansalaisuus:   Kanada  Italia
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  98 kg
Sarja:  NHL
Pelinumero:  5
Pelaajaura
Pääsarjaura:  2005–2019
Seurat:  New York Rangers   Tampa Bay Lightning
Daniel "Dan" Girardi (s. 29. huhtikuuta 1984 Welland, Ontario, Kanada) on uransa lopettanut kanadalainen jääkiekkopuolustaja.
Pelaajaura

Girardi kasvoi pelaten jääkiekkoa kotikaupungissaan Wellandissa. Hän pelasi Welland Tigersissa OMHA:ssa.
Hän pelasi junioriurallaan London Knightsissa, jossa voitti OHL:n mestaruuden vuonna 2005. Samana vuonna joukkue voitti myös Memorial Cupin.
Girardi allekirjoitti vuonna 2005 vapaana agenttina kaksisuuntaisen sopimuksen AHL-seura Hartford Wolf Packin kanssa. Hän pelasi kaudella 2005–2006 paitsi AHL:ssä, myös Charlotte Checkersissä ECHL:ssä. Hän teki sopimuksen NHL-seura New York Rangersin kanssa vuonna 2006 ja pääsi pelaamaan NHL:ssä ensimmäistä kertaa tammikuussa 2007, kun hänet kutsuttiin ylös farmijoukkue Hartford Wolf Packista Darius Kasparaitisin loukkaantumisen jälkeen. Hän pelasi sitä seuraavasta kaudesta lähtien jokaisen ottelun kolmen kauden ajan. Täysien kausien putki kuitenkin katkesi, kun hän kärsi kylkivammasta tammikuun lopulla 2011. Hän oli sen takia poissa kahden pelin ajan.
Kaudella 2011–2012 Girardi nimettiin Rangersin väliaikaiseksi kapteeniksi Marc Staalin poissaolon ajaksi. Hän pelasi runkosarjakauden aikana keskimäärin noin 26 minuuttia peliä kohden. Hän pääsi pelaamaan myös NHL:n tähdistöotteluun 2012. Girardi teki ensimmäisen pudotuspelimaalinsa 26. huhtikuuta 2012 itäisen konfrenenssin neljännesfinaaleiden seitsemännessä ottelussa Ottawa Senatorsia vastaan.
Kaudella 2012–2013 Girardi nimettiin varakapteenina jälleen kapteeniksi Marc Staalin saatua kiekon silmäänsä 3. maaliskuuta.
Kaudella 2013–2014, 28. helmikuuta 2014 Girardi ja Rangers solmivat kuuden vuoden sopimuksesta, josta Girardi saa yhteensä 33 miljoonaa dollaria. Hänet nimettiin jälleen Rangersin väliaikaiseksi kapteeniksi, kun Ryan Callahan kaupattiin pois vaihtojen takarajalla.
Girardin ja Rangers purkivat sopimuksen yhteisymmäryksessä kesällä 2017. Girardi edustaa kaudesta 2017–2018 lähtien NHL-Joukkue Tampa Bay Lightningia. Hänet nähtiin kesä-, heinäkuussa harjoittelevan tulevaa kautta varten KHL-Joukkue Avangard Omskin valmmennuksen ja pelaajien kanssa. Hän sai myös KHL sopimuksen, mutta päätti jäädä vielä NHL:lään.
Yksityiselämä

Girardin lapsuuden idoli oli Mark Messier. Hän on naimisissa Pamela Girardin kanssa ja heillä on kaksi lasta, Landon ja Shaye.
Käännös suomeksi
Hunter Tylo

| Hunter Tylo |
| --- | --- |

Henkilötiedot
Koko nimi:  Deborah Jo Hunter
Syntynyt: 3. heinäkuuta 1962 (ikä 62) Fort Worth, Texas, Yhdysvallat
Näyttelijä
Taiteilijanimet:  Hunter Tylo
Aktiivisena:  1990–
Merkittävät roolit:  Taylor Hayes (Kauniit ja rohkeat)
Aiheesta muualla
www.huntertylo.ws
IMDb
Elonet
Hunter Tylo (oik. Deborah Jo Hunter, s. 3. heinäkuuta 1962 Fort Worth, Texas) on yhdysvaltalainen malli ja näyttelijä. Ensimmäisen avioliittonsa aikana Tylo käytti nimeä Deborah Morehart. Tästä avioliitosta Tylolla on yksi lapsi. Vuonna 1987 Tylo avioitui Michael Tylon kanssa. Heillä on kolme yhteistä lasta, joista vanhin, Michael, kuoli lokakuussa 2007 Las Vegasissa. Avioliitto Michael Tylon kanssa päätyi avioeroon vuonna 2005.
Tylo solmi kolmannen avioliittonsa vuonna 2009 Gersson Archilan kanssa. Pari vihittiin pienimuotoisin menoin Las Vegasissa.
Hunter Tylo on tehnyt monia rooleja eri draamasarjoissa; muun muassa All My Childrenissä ja Kauniissa ja rohkeissa, jossa hän on näytellyt vuodesta 1990 aina vuoteen 2002 saakka, jonka jälkeen hänen hahmonsa kirjoitettiin ulos. Vuonna 2005 hän kuitenkin palasi takaisin sarjaan.
Aiheesta muualla

Hunter Tylo Elonetissä.
Hunter Tylo Internet Movie Databasessa. (englanniksi)
Chéri

Chéri (Chéri, 1920) on ranskalaisen kirjailijan Coletten romaani vuodelta 1920. Kirjan on julkaissut Eeva Lauran suomentamana Kustannustalo vuonna 1946 ja Marja Haapion suomentamana Gummerus vuonna 2000.
Chéri on Coletten tunnetuimpia teoksia. Hän käsittelee kirjassa juoruja herättänyttä suhdettaan poikapuoleensa Bertrand de Jouveneliin. Päähenkilöiksi hän valitsee jo uransa päättäneen ikääntyvän kurtisaanin Léan ja hemmotellun nuorukaisen Chérin. Tarina jatkuu vielä Coletten teoksessa Chérin loppu (La Fin de Chéri, 1926).
Romaanin pohjalta on tehty elokuva Chéri.
Dan Gilroy

| Dan Gilroy |
| --- | --- |
 Dan Gilroy vuonna 2014.
Henkilötiedot
Koko nimi:  Daniel Christopher Gilroy
Syntynyt: 24. kesäkuuta 1959 (ikä 65) Santa Monica, Kalifornia, Yhdysvallat
Ammatti:  elokuvaohjaaja, elokuvakäsikirjoittaja
Puoliso:  Rene Russo  (vih. 1992)
Ohjaaja
Aktiivisena:  1992–
Tunnetuimmat ohjaukset:  Nightcrawler
Aiheesta muualla
IMDb 
Elonet
Daniel Christopher "Dan" Gilroy (s. 24. kesäkuuta 1959 Santa Monica, Kalifornia) on yhdysvaltalainen elokuvaohjaaja ja -käsikirjoittaja. Gilroy tunnetaan parhaiten ohjaus- ja käsikirjoitustyöstään elokuvassa Nightcrawler (2014), josta hän sai parhaan alkuperäiskäsikirjoituksen Oscar-ehdokkuuden vuoden 2015 gaalassa. Hänen käsikirjoitustöitään ovat myös Freejack (1992), Rahantekijä (2005), The Fall (2006), Medusan perintö (2012) ja Kong: Pääkallosaari (2017).
Gilroyn isä on näytelmäkirjailija Frank D. Gilroy (1925–2015), sekä hänen veljensä, Tony Gilroy, on myös ohjaaja ja käsikirjoittaja, jonka kanssa Gilroy on kirjoittanut Medusan perinnön.
Gilroy meni naimisiin näyttelijä Rene Russon kanssa vuonna 1992. Heillä on tytär nimeltä Rose.
Filmografia

| Elokuvat> Vuosi | Elokuvat> Nimi | Elokuvat> Ohjaajana | Elokuvat> Käsikirjoittajana | Elokuvat> Muuta | Elokuvat>  | Elokuvat>  | Elokuvat>  |
| --- | --- | --- | --- | --- | --- | --- | --- |
| 1992 | Freejack |  |  |  |  |  |  |
| 1994 | Kuka sieppaa kenet? |  |  |  |  |  |  |
| 2005 | Rahantekijä |  |  | myös vastaavana tuottajana |  |  |  |
| 2006 | The Fall |  |  |  |  |  |  |
| 2011 | Real Steel |  |  | tarinan kirjoittajana |  |  |  |
| 2012 | Medusan perintö |  |  |  |  |  |  |
| 2014 | Nightcrawler |  |  | debyytti ohjaajana |  |  |  |
| 2017 | Kong: Pääkallosaari |  |  |  |  |  |  |
| 2017 | Roman J. Israel, Esq. |  |  |  |  |  |  |
| 2019 | Velvet Buzzsaw |  |  |  |  |  |  |
Aiheesta muualla

Dan Gilroy Internet Movie Databasessa. (englanniksi)
Couches

| Couches |
| --- | --- |
 Château de Couches
 vaakuna
 Couches
 Koordinaatit: 46°52′14″N, 4°34′23″E 
Valtio:  Ranska
Alue:  Bourgogne-Franche-Comté
Departementti:  Saône-et-Loire
Arrondissementti:  Autun
Pinta-ala:  
 – Kokonaispinta-ala:  19,5 km²
Väkiluku (2018):  1 336 
 – Väestötiheys:  68 as./km²
Kunnan numero:  71149
 
 Kunnan kotisivut 
Infobox OKVirheellinen NIMI-arvo: 
Couches on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 25 kilometriä Autunin kaupungista kaakkoon.
Kunnan nähtävyys on keskiaikainen linna Château de Couches. Se on Burgundin herttuoiden linna ja sen juuret juontavat 1000-luvulle. Margareeta Burgundilaisen vietti nuoruutensa linnassa. Hänestä tuli sittemmin Ranskan kuningas Ludvig X:n puoliso ja Ranskan kuningatar.
Menhirit
Kunnan alueella on neoliittiselta kaudelta oleva seitsemän menhirin ryhmä Menhirs d'Époigny. Menhireistä neljä on edelleen pystyssä. Niistä suurin on yli 7 metriä korkea ja painaa yli 20 000 kg.
Aiheesta muualla

Kuvia tai muita tiedostoja aiheesta Couches Wikimedia Commonsissa
Hoikkalampi (Viitasaari)

| Hoikkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°11′17″N, 25°45′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  Alapuro Heinäjokeen 
Järvinumero:  14.426.1.007
Mittaustietoja
Pinnankorkeus:  154,9 m  
Pituus:  350 m  
Leveys:  90 m  
Rantaviiva:  0,761 km  
Pinta-ala:  2,025 ha  
Tilavuus:  0.000057 km³ 
Keskisyvyys:  2,82 m  
Suurin syvyys:  5,8 m  
Saaria:  ei saaria 
 fiHoikkalampi 
Hoikkalampi  on Keski-Suomessa Viitasaarella  Viitakankaan lähellä sijaitseva lampi.
Maantietoa

Lampi on 350 metriä pitkä, 90 metriä leveä, ja sen pinta-ala on 2,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 57 200 kuutiometriä. Sen keskisyvyys on 2,8 metriä ja suurin syvyys on 5,8 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Heinäjoen valuma-alueeseen (14.426) se kuuluu. Lammen vedenpinnan korkeus on 154,9 metriä mpy.
Connor Brown

| Connor Brown |
| --- | --- |

Henkilötiedot
Syntynyt: 14. tammikuuta 1994 (ikä 30) Etobicoke, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  83 kg
Seura
Seura:  Edmonton Oilers
Sarja:  NHL
Pelinumero:  28
Pelaajaura
Pääsarjaura:  2014–
Aik. seurat:  Toronto Maple Leafs (NHL)   Ottawa Senators (NHL)   Washington Capitals (NHL)
NHL-varaus:  156. varaus, 2012 Toronto Maple Leafs
Connor Brown (s. 14. tammikuuta 1994 Etobicoke, Ontario, Kanada) on kanadalainen jääkiekkoilija, joka edustaa NHL-seura Edmonton Oilersin organisaatiota. Hän on Toronto Maple Leafsin kuudennen kierroksen varaus vuoden 2012 varaustilaisuudesta.
Ura > Junioriura

Brown varattiin vuoden 2010 CHL:n varaustilaisuudessa 13. kierroksella 251. pelaajana OHL-seura Erie Ottersiin. Brown siirtyi Ottersin joukkueeseen kaudeksi 2011–2012. Tulokaskautensa aikana hän pelasi 68 ottelua tehden 25 maalia sekä 28 syöttöpistettä. Brownin plus/miinus -saldo oli kauden päätteeksi koko liigan huonoin, –72. Tästä huolimatta hänet kuitenkin valittiin OHL:n tulokkaiden tähdistöön.
Brown varattiin toisella kaudellaan, 2012–2013, Ottersin joukkueen kapteeniksi. Hän teki 68 ottelussa 28 maalia ja yhteensä 69 tehopistettä, joilla oli joukkueen sisäisen pistepörssin ensimmäinen. Brown pelasi 2013–2014 viimeisen kautensa junioritasolla. Hän oli Ottersin sekä koko liigan paras pistemies tehtyään tehot 45+83=128. Hän oli myös eniten syöttöpisteitä kerännyt pelaaja. Pudotuspelien 14 ottelussa Brown teki kahdeksan maalia sekä kymmenen syöttöpistettä. Brown palkittiin kauden päätteeksi Red Tilson Trophylla, Eddie Powers Trophylla ja Jim Mahon Trophylla sekä hänet valittiin liigan ensimmäiseen tähdistöön.